Dirvolika
Dirvolika („likęs dirvoje“?, orig. Dirvolira) – lietuvių javų dievybė, kuri minima 1605 m. jėzuitų atskaitose, kartu su dievu Nosolum. Šiai dievybei buvo aukojami paršai. Algirdas Julius Greimas siūlo vardą skaityti kaip Dirvolika ir mano, kad tai dievas, liekantis javų lauke per žiemą, kai jo brolis Nosolum parnešamas namo. Sietina su kitur minima Krūmine Pradžių Varpų. Anot Gintaro Beresnevičiaus, Dirvolika gali būti suprantama ir kaip moteriška dievybė, ir kaip Nosolum brolis-dvynys.